CELEX: C2005/155/27
Language: el
Date: 2005-06-25 00:00:00
Title: Διάταξη του Πρωτοδικείου, της 13ης Απριλίου 2005, στην υπόθεση T-2/03, Verein für Konsumenteninformation κατά Επιτροπής των Ευρωπαϊκών Κοινοτήτων (Πρόσβαση στα έγγραφα — Κανονισμός (ΕΚ) 1049/2001 — Αίτηση που αφορά πολύ μεγάλο αριθμό εγγράφων — Καθολική άρνηση προσβάσεως — Υποχρέωση διεξαγωγής συγκεκριμένης και εξατομικευμένης εξετάσεως — Εξαιρέσεις)

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/14
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ
   
   της 13ης Απριλίου 2005
   στην υπόθεση T-2/03, Verein für Konsumenteninformation κατά Επιτροπής των Ευρωπαϊκών Κοινοτήτων (1)
   
   (Πρόσβαση στα έγγραφα - Κανονισμός (ΕΚ) 1049/2001 - Αίτηση που αφορά πολύ μεγάλο αριθμό εγγράφων - Καθολική άρνηση προσβάσεως - Υποχρέωση διεξαγωγής συγκεκριμένης και εξατομικευμένης εξετάσεως - Εξαιρέσεις)
   (2005/C 155/27)
   Γλώσσα διαδικασίας: η γερμανική
   Στην υπόθεση T-2/03, Verein für Konsumenteninformation, με έδρα την Βιέννη (Αυστρία), εκπροσωπούμενη από τον A. Klauser, δικηγόρο, κατά Επιτροπής των Ευρωπαϊκών Κοινοτήτων (εκπρόσωποι: S. Rating και P. Aalto, με τόπο επιδόσεων στο Λουξεμβούργο), υποστηριζόμενης από την Bank für Arbeit und Wirtschaft AG, με έδρα τη Βιέννη, εκπροσωπούμενη από τον H.-J. Niemeyer, δικηγόρο, με τόπο επιδόσεων στο Λουξεμβούργο, και από τις ÖsterreichischeVolksbanken AG, με έδρα τη Βιέννη, και Niederösterreichische Landesbank-Hypothekenbank AG, με έδρα το Sankt Pölten (Αυστρία), εκπροσωπούμενες από τους R. Roniger, A. Ablasser και W. Hemetsberger, δικηγόρους, με αντικείμενο προσφυγή περί ακυρώσεως της αποφάσεως D (2002) 330472 της Επιτροπής, της 18ης Δεκεμβρίου 2002, σχετικά με αίτηση προσβάσεως στον διοικητικό φάκελο της υποθέσεως COMP/36.571/D-1, Αυστριακές τράπεζες «Lombard club», το Πρωτοδικείο (πρώτο πενταμελές τμήμα), συγκείμενο από τους B. Vesterdorf, Πρόεδρο, Μ. Jaeger, P. Mengozzi, M. E. Martins Ribeiro και I. Labucka, δικαστές, γραμματέας: H. Jung, εξέδωσε στις 13 Απριλίου 2005 απόφαση με το ακόλουθο διατακτικό:
   
               1
            
            
               Ακυρώνει την απόφαση D(2002) 330472 σχετικά με αίτηση προσβάσεως στον διοικητικό φάκελο της υποθέσεως COMP/36.571/D-1, Αυστριακές τράπεζες «Lombard club».
            
         
               2
            
            
               Καταδικάζει την Επιτροπή στα δικαστικά έξοδα.
            
         
               3
            
            
               Οι παρεμβαίνουσες φέρουν εκάστη τα δικαστικά της έξοδα.
            
         
      (1)  ΕΕ C 55 της 8.3.2003